Ջոի Ջոնս

**Ջոզեֆ Պատրիկ «Ջոի» Ջոնս** (, ), վալլիացի ֆուտբոլիստ է, խաղացել է ձախ պաշտպան դիրքում, հայտնի է դարձել «Լիվերպուլ» և «Չելսի» ակումբներում իր ելույթներով։ Իր կարիերայի ընթացքում Ջոնսը երեք անգամ հեռացել և վերադարձել է վալլիական «Ռեքսհեմ» ակումբ։

## Կենսագրություն
Ջոի Ջոնսը իր պրոֆեսիոնալ ֆուտբոլային կարիերան սկսել է «Ռեքսեմ» ակումբում, որին միացել է 1971 թվականին։ Ակումբում նա ոչ միայն խաղացել է, այլև զբաղվել է խոտածածկի խնամքով ու ֆուտբոլային կոշիկների մաքրությամբ։ 17 տարեկանում նա նորամուտը նշել է Ուելսի Գավաթի խաղարկությունում՝ «Չեստեր Սիթիի» դեմ մրցավեճում։ 1975 թվականին Ջոնսը «Ռեքսեմի» կազմում դարձել է Ուելսի գավաթակիր։ Նրա ակումբը եզրափակչում հաղթել է «Կարդիֆ Սիթիին»։ Այդ ժամանակ Ջոնսն արդեն դարձել է ակումբի հիմնական աջ պաշտպանը և օգնել է ակումբին հասնել Անգլիայի Գավաթի քառորդ եզրափակիչ՝ առաջին անգամ ակումբի պատմության մեջ։

1975 թվականի հուլիսին, «Լիվերպուլի» մարզիչ Բոբ Փեյսլիի հրավերով Ջոնսը 110 հազար ֆունտ ստերլինգով տեղափոխվել է «Լիվերպուլ»։ Իր նորամուտը ակումբում նա նշել է նույն տարվա օգոստոսի 16-ին՝ «Քուինս Պարկ Ռեյնջերսի» դեմ արտագնա խաղում (0:2)։ Առաջին մրցաշրջանի մեծ մասը նա անցկացրել է պահեստային թիմում և չի ստացել առաջնության մեդալ, սակայն նույն տարվա նոյեմբերին նա նորամուտը նշել է Ուելսի ֆուտբոլի ազգային հավաքականում, որի կազմում հետագայում անցկացրել է 72 խաղ և խփել 3 գոլ։ 1976 թվականի նոյեմբերի 9-ին նա Էնֆիլդ մարզադաշտում իր առաջին գոլն է խփել «Լիվերպուլի» կազմում՝ «Լեսթեր Սիթիի» դեմ խաղում (5:1)։

1977 թվականին Ջոնսը դարձել է ակումբի մի մասը։ Ակումբը դարձել է անգլիական ֆուտբոլի պատմության մեջ առաջինը, որը հաղթել է Առաջին դիվիզիոնը և հասնել Անգլիայի Գավաթի ու Չեմպիոնների Գավաթի եզրափակիչներ։ Անգլիայի Գավաթում «Լիվերպուլը» պարտվել է «Մանչեսթեր Յունայթեդին»՝ 1:2, սակայն ընդամենը երեք օր անց 3:1 հաշվով հաղթել է Մյոնխենգլադբախի «Բորուսիային»՝ նվաճելով ակումբի պատմության մեջ առաջին Եվրոպայի չեմպիոնների գավաթը։ Այդ մրցաշրջանի ընթացքում «Լիվերպուլի» երկրպագուները հայտնի պաստառ են պատրաստել Ջոնսի համար, որը յուրաքանչյուր փուլում համալրվում էր նոր տողերով.
## «Joey Ate The Frogs Legs, / Made The Swiss Roll, / Now He’s Munching Gladbach».

Հաջորդ տարում Ջոնսը դուրս է մնացել ակումբի հիմնական կազմից։ 1978 թվականի ամռանը Ջոնսը լքել է թիմը և 210 հազար ֆունտով վերադարձել «Ռեքսեմ»՝ դառնալով ակումբի պատմության մեջ ամենաթանկ տրանսֆերը (2006 թվականի դեկտեմբերի դրությամբ այդ ռեկորդը դեռ ուժի մեջ է եղել)։

1982 թվականին Ջոնսը 34 հազար ֆունտով տեղափոխվել է «Չելսի», որի մարզիչը եղել է իր առաջին մարզիչը՝ Ջոն Նիլը։ Իր մորամուտը նա նշել է հոկտեմբերի 30-ին՝ «Քարլայլ Յունայթեդի» դեմ խաղում, սակայն հանդիպումը չի ստացվել․ Ջոին սուլոցների է արժանացել սեփական երկրպագուների կողմից, ապա հեռացվել խաղադաշտից։ Չնայած դրան, Ջոնսը իր նվիրումով և պայքարով արագ շահել է երկրպագուների հարգանքը։ Այդ մրցաշրջանի ավարտին, երբ «Չելսին» խուսափել է Առաջին դիվիզիոնից դուրս մնալուց, նա երկրպագուների կողմից ճանաչվել է մրցաշրջանի լավագույն խաղացող։

Նույն ամռանը Նիլի գլխավորությամբ «Չելսիում» տեղի է ունեցել փոփոխություններ։ Ակումբ են եկել Դեյվիդ Սփիդին, Քերի Դիքսոնը և Փեթ Նևինը։ Ջոնսը նրանց հետ 1983/84 մրցաշրջանում հաղթել է Երկրորդ դիվիզիոնը և նվաճել Առաջին դիվիզիոնի ուղեգիր։ Նա ակումբում մնացել է ևս մեկ տարի։ 1985 թվականի ամռանը նրան 35 հազար ֆունտով անսպասելիորեն վաճառել են «Հադերսֆիլդ Թաուն» ակումբին։ Ընդհանուր առմամբ, Ջոնսը «Չելսիի» կազմում անցկացրել է 91 հանդիպում և խփել 2 գոլ։ Նա ավարտել է խաղային կարիերան 37 տարեկանում։

## 
Կարիերայի ավարտ ==
2002 թվականին սրտի վիրահատությունից հետո Ջոին կրճատել է իր մասնակցությունը «Ռեքսեմ» ակումբի գործերին, որտեղ նա աշխատել է որպես երիտասարդական և պահեստային թիմերի մարզիչ։ 2001 թվականին նա կարճ ժամանակով եղել է անգամ գլխավոր մարզչի ժամանակավոր պաշտոնակատարը (Բրայան Ֆլինի հեռանալուց հետո և մինչև Դենիս Սմիթի գալը)։

2005 թվականին նա ավարտել է իր ինքնակենսագրականը, որը հրատարակվել է 2006 թվականին «Օ՜, Ջոի, Ջոի» () վերնագրով։ 2017 թվականին անցել է թոշակի։

Նա համարվում է կուռք և լեգենդար կերպար «Ռեքսեմի», «Չելսիի» և «Լիվերպուլի» երկրպագուների համար։ 2006 թվականին կայացած «100 խաղացողները, որոնք ցնցել են  Կոպը (Էնֆիլդի տրիբուբա)» հարցման ժամանակ (որին մասնակցել է ավելի քան 110 հազար «Լիվերպուլի» երկրպագու ողջ աշխարհից), Ջոին զբաղեցրել է 63-րդ տեղը։

Ջոնսը մահացել է 2025 թվականի հուլիսի 22-ին՝ 70 տարեկան հասակում։

## Նվաճումներ
### «Ռեքսհեմ»
*Ուելսի գավաթակիր (1) 1975
### Լիվերպուլ
*Առաջին դիվիզիոնի չեմպիոն (1): 1976/77
*Եվրոպայի գավաթակիր (2): 1977, 1978
*ՈՒԵՖԱ-ի գավաթակիր (1): 1976
*Եվրոպայի սուպերգավաթակիր (1): 1977
Ընդհանուր՝ 5 գավաթ
### Չելսի
*Երկրորդ դիվիզիոնի չեմպիոն (1): 1983/84
### Անձնական
*Չելսիի երկրպագուների վարկածով տարվա խաղացող (1): 1983

## Ծանոթագրություններ

## Արտաքին հղումներ
* Профиль игрока на Liverbird.ru
* Профиль игрока на официальном сайте «Ливерпуля»
* Профиль игрока на LFCHistory.net
* Биография игрока в «Ливерпуле» 1975/78 на сайте Sporting-heroes.net
* Биография игрока в «Челси» 1982/83 на сайте Sporting-heroes.net
* Профиль игрока в Зале славы «Рексема»

Կատեգորիա:Անգլիական ֆուտբոլի լիգայի խաղացողներ
Կատեգորիա:Բրիտանացիներ
Կատեգորիա:Լիվերպուլի ֆուտբոլիստներ
Կատեգորիա:Հադերսֆիլդ Թաունի ֆուտբոլիստներ
Կատեգորիա:Ուելսի հավաքականի ֆուտբոլիստներ
Կատեգորիա:Ուելսցի ֆուտբոլիստներ
Կատեգորիա:Ուելսցիներ
Կատեգորիա:Չելսիի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆուտբոլային մարզիչներ այբբենական կարգով